SAM เฮ! กำไร Q2/59 โตเกือบเท่าตัว หลังต้นทุนราคาเหล็กลดต่อเนื่อง
SAM เฮ! กำไร Q2/59 โตเกือบเท่าตัว มาที่ 41.70 ลบ. จากปีก่อน 21.25 ลบ. หลังต้นทุนราคาเหล็กลดต่อเนื่อง ขณะที่ช่วง 6 เดือนแรกมีกำไร 119.52 ลบ. จากปีก่อนขาดทุน 14.08 ลบ.
15 ส.ค. 2559

บริษัท สามชัย สตีล อินดัสทรี จำกัด (มหาชน) หรือ SAM รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 41.70 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 96% จากช่วงเดียวกันของปีก่อนที่มีกำไรสุทธิ 21.25 ล้านบาท หรือมีกำไรสุทธิ0.02 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีต้นทุนจากการขาย 563.98 ล้านบาท ลดลง 186.10 ล้านบาท เนื่องจากราคาเหล็กปีที่แล้วลดลงอย่างต่อเนื่องตั้งแต่ต้นปีจนถึงปลายปี และสอดคล้องกับปริมาณยอดขายที่ลดลง
ขณะที่ผลการดำเนินงานช่วง 6 เดือนแรกมีกำไรสุทธิ 119.52 ล้านบาท หรือมีกำไรสุทธิ 0.11 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 14.08 ล้านบาท หรือขาดทุนสุทธิ 0.01 บาทต่อหุ้น